તહેવારના દિવસો દરમિયાન એક-બીજાના ઘરે જવાનું થાય ત્યારે તળેલા ખોરાક અને ઠંડા પીણાં લિમિટમાં લેવા. સળંગ અઠવાડિયા સુધી તળેલા અને બહારના ખોરાકના કારણે બાળકોને ફૂડ પોઈઝનિંગ થઈ શકે છે. પેટમાં ઈન્ફેક્શન પણ થઈ શકે છે. બેક્ટેરિયા અને વાયરસ ફૂડ પોઈઝનિંગ માટે મહત્વના પરિબળો છે. પ્રસંગ આવે તે અગાઉથી જ બનાવેલા ખોરાક તેમજ મીઠાઈ, ફરસાણ કે અન્ય બેકરીની વસ્તુઓ સમય જતા વાસી થવા લાગે છે અને તે બેક્ટેરિયા અને વાયરસ તેમજ ફુગ દ્વારા સંક્રમિત થાય છે.